stanford-oval/wikipedia huggingface dataset:
Covenant (UFOn albumi)
Kokoonpano

Phil Mogg – laulu
Michael Schenker – kitara
Pete Way – bassokitara
Aynsley Dunbar – rummut
Simon Wright – rummut (Live in USA)
Paul Raymond – kitara, kosketinsoittimet (Live in USA)
Lähde:
Arvostelut

Allmusic:
DeAndre Hopkins

| DeAndre Hopkins |
| --- | --- |
 Hopkins vuonna 2020
Henkilötiedot
Syntynyt: 6. kesäkuuta 1992 (ikä 32) Clemson, Etelä-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm cm
Paino:  96 kg kg
Pelipaikka:  Laitahyökkääjä
Seura
Pelinumero:  10
Seura:  Arizona Cardinals
Sarja:  NFL
Pelaajaura
Aik. seurat:  Houston Texans
NFL-varaus:  27., 2013 Houston Texans
Pääsarjaura:  2013–
DeAndre Hopkins (s. 6. kesäkuuta 1992, Clemson, Etelä-Carolina) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Hopkins edustaa Arizona Cardinalsia, johon hän siirtyi vuonna 2020. Hopkins pelasi Houston Texansissa vuosina 2013–2019. Texans varasi Hopkinsin 2013 varaustilaisuudessa ensimmäisellä kierroksella varaustilaisuuden 27. pelaajana.
Deklaratiivinen ohjelmointi

Deklaratiivinen ohjelmointi on ohjelmointiparadigma, joka on imperatiivisen ohjelmoinnin vastakohta.
Deklaratiivisessa ohjelmoinnissa ongelma ratkaistaan esittämällä haluttu ratkaisu tai tila varsinaisen algoritmin sijaan. Myös termiä engl. Answer Set Programming, ASP käytetään tämän tyyppisestä ohjelmoinnista.
Deklaratiivisen ohjelmoinnin kehitykseen on vaikuttanut muun muassa tekoälytutkimus.
Kyselykielet kuten relaatiotietokantojen SQL ja XQuery ovat yleisimpiä deklaratiivisia kieliä. Myös säännöllisen lausekkeen (engl. regular expression) kielet ovat deklaratiivisia.
Deklaratiivisessä kielessä monet imperatiivisen ohjelmointikielen tyypilliset piirteet puuttuvat tai ne ovat implisiittisiä.
Esimerkkejä SQL-kielen avulla eroavaisuuksista:
tietorakenne kyselyn tulosjoukolle voi olla väliaikainen taulu (riippuen toteutuksesta)
toistolausekkeen sijaan WHERE-ehdolla määritellään alijoukko johon operaatio kohdistetaan
I/O-toimintoja ei pääsääntöisesti ole (työkalusovellus tekee tämän)
Poikkeuksena ylläolevasta tietokantaproseduurit, joita tehdään esimerkiksi PL/SQL kielellä.
Funktionaalinen ohjelmointi voidaan käsittää deklaratiivisen ohjelmoinnin lajikkeeksi.
Aiheesta muualla

Swift 3 ohjelmointikieli
David McCracken

| Henkilötiedot |
| --- | --- | --- | --- |
Koko nimi: David McCracken
Syntymäaika: 16. lokakuuta 1981 (ikä 42) 
Syntymäpaikka: Glasgow, Skotlanti
Pelipaikka: puolustaja
Pituus: 188 senttimetriä
Seura
Seura: St. Johnstone FC
Pelinumero: 18
Junioriseurat
1998-2000:  Dundee United
Seurat
| Vuodet | Seura | O | (M) |
| 2000-2007 |  Dundee United | 179 | (8) |
| 2007-2009 | →  Wycombe Wanderers | 76 | (2) |
| 2009-2010 |  MK Dons | 41 | (1) |
| 2010-2011 |  Brentford | 2 | (0) |
| 2007-2008 | →  Bristol Rovers | 10 | (0) |
| 2008-2011 |  St. Johnstone | 24 | (1) |
Maajoukkue
| 2001-2003 |  Skotlanti U21 | 5 | (0) |
 Seurajoukkueuran tilastot kattavat vain kansalliset sarjat, päivitetty 16. huhtikuuta 2012.  Maajoukkueuran tilastot päivitetty 30. joulukuuta 2007.
David McCracken (s. 16. lokakuuta 1981 Glasgow, Skotlanti) on skotlantilainen jalkapalloilija, pelipaikaltaan puolustaja. Hän on edustanut vuodesta 2011 lähtien Skotlannin Valioliigassa pelaavaa St. Johnstonea.
Ura

McCracken pelasi junioreista lähtien vuoteen 2007 saakka Dundee Unitedissa, josta siirtyi englantilaisseura Wycombe Wanderersiin. Toisella kaudellaan Wycombessa hänet valittiin Englannin kakkosliigan vuoden tähdistökentälliseen, joukkueen noustessa sarjatasoa ylemmäs Ykkösliigaan. Myös McCracken jatkoi samalle sarjatasolle, mutta eri joukkueen riveissä, siirtyen naapuriseura MK Donsiin.
MK Donsissa McCracken viipyi yhden kauden ajan, jota seurasi lyhyemmät ajanjaksot Brentford FC:ssä sekä lainalla Bristol Roversissa. Vuonna 2011 McCracken palasi takaisin kotimaahansa Skotlantiin, siirtyen St. Johnstone FC:n riveihin. Joukkueessa McCracken on saanut lempinimen "Baresi", entisen italialaispuolustaja Franco Baresin mukaan, joukkuetoveri Jody Morrisin verrattua McCrackenin syöttöpelia Baresin vastaavaan.
Ura > Maajoukkueura

McCracken ei ole esiintynyt urallaan kertaakaan Skotlannin A-maajoukkueessa, mutta on pelannut viisi ottelua alle 21-vuotiaiden joukkueessa.
Eedenistä itään

| Eedenistä itään> East of Eden |
| --- | --- |

Alkuperäisteos
Kirjailija:  John Steinbeck
Kieli:  englanti
Genre:  romaani
Kustantaja:  The Viking Press
Sivumäärä:  602 sivua
Suomennos
Suomentaja:  Jouko Linturi
Kustantaja:  Tammi
Julkaistu:  1953
Sivumäärä:  602 sivua
Löydä lisää kirjojaKirjallisuuden teemasivulta
Eedenistä itään (engl. East of Eden) on John Steinbeckin kirjoittama romaani vuodelta 1952. Teos ilmestyi suomeksi 1953 Jouko Linturin suomentamana ja Tammen kustantamana.
Teos poikkeaa Steinbeckin aiemmasta yhteiskunnallisesti suuntautuneesta tuotannosta ja porautuu ihmisen mieleen, jossa kamppailevat hyvä ja paha. Steinbeck kuvaa kahta hedelmällisessä Kalifornian laaksossa asuvaa sukua. Cathy tuo Traskin perheeseen pahuuden, mustista mustimman perisynnin. Cathy ja hänen puolisonsa Adam Trask saavat kaksoset, joista toinen edustaa äitinsä pahuutta, toinen saa isän lempeän luonteen. Historiallinen eepos on Steinbeckin tunnetuimpia teoksia.
Elia Kazan ohjasi teoksen pohjalta elokuvan Eedenistä itään (1955), jossa James Dean teki läpimurtonsa.
Deko

| Deko |
| --- | --- |

Lehtityyppi:  aikakauslehti
Aihealue:  Koti, sisustus, design
Kustantaja:  Otavamedia
Julkaisija:  Otavamedia
Levikki:  28 073 (2014)
Perustettu:  2004
Päätoimittaja:  Saija Hakoniemi
Kotikunta:  Helsinki
Kotimaa:  Suomi
Sivukoko:  230 × 297 mm
Ilmestymistiheys:  11 kertaa vuodessa
Kieli:  suomi
Aiheesta muualla
Deko
Deko on vuonna 2004 aloittanut, kerran kuukaudessa ilmestyvä sisustuslehti, jossa esitellään pieniä koteja, sisustusideoita, viihde-elektroniikkaa, kodinkoneita ja muita tavaroita. Lehti kertoo muotoilualan uutisia ja esittelee tunnettuja ja nousevia muotoilijoita.
Lehteä julkaisee Otavamedia. Vuosilevikki vuonna 2006 oli 37 500. Se tavoittaa noin 85 000 lukijaa (KMT 2022). Lehden vastaava päätoimittaja on Saija Hakoniemi.
Aiheesta muualla

Dekon kotisivut
Diego Biseswar

| 0 | 1 | 2 |
| --- | --- | --- |

Henkilötiedot
Koko nimi: Diego Marvin Biseswar
Syntymäaika: 8. maaliskuuta 1988 (ikä 36) 
Syntymäpaikka: Amsterdam, Alankomaat
Pelipaikka: vasen laitalinkki
Pituus: 173 senttimetriä
Lempinimi: Diogs
Seura
Seura: Kayserispor
Pelinumero: 22
Junioriseurat
1993–1994 1994–1999 1999–2000 2000–2001 2001–2004: DWS Ajax DWS Stormvogels Telstar Feyenoord
Seurat
| Vuodet | Seura | O (M) |
| 2005– 2006–2007 2007–2008 | Feyenoord → Heracles (laina) → De Graafschap (laina) | 65 (9) 26 (2) 11 (0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2010.
Diego Marvin Biseswar (s. 8. maaliskuuta 1988 Amsterdam, Alankomaat) on alankomaalainen jalkapalloilija, joka edustaa turkkilaista Kayserisporia. 173 senttimetriä pitkän Biseswarin pelipaikka on vasen laitalinkki. Hänen vanhempansa ovat kotoisin Surinamesta.
Biseswar pelasi Feyenoordin edustusjoukkuessa ensimmäisen sarjaottelunsa vuonna 2005. Hän on ollut seuran organisaatiossa mukana vuodesta 2001, tosin kaudella 2006–07 hän oli lainassa Heracles Almelossa ja kaudella 2007–08 De Graafschapissa.
Aiheesta muualla

Biseswar Weltfussball-tietokannassa (Arkistoitu – Internet Archive) (saksaksi)
Biseswar The Football Box -tietokannassa (Arkistoitu – Internet Archive) (hollanniksi)
Dan Houser

Dan Houser
Dan Houser (s. 1974 Lontoo, Englanti) on brittiläinen videopelituottaja sekä Rockstar Gamesin toinen perustaja yhdessä veljensä Sam Houserin kanssa.
Houser on käsikirjoittanut muun muassa kaikki Grand Theft Auto -pelisarjan pelit vuodesta 1999 lähtien. Hän oli veljensä kanssa Time-lehden vuosittaisella maailman sadan vaikutusvaltaisimman henkilön listalla vuonna 2009.
Aiheesta muualla

Dan Houser Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
David Andersson

David Andersson
David Andersson (25. joulukuuta 1981) on ruotsalainen suunnistuksen MM-mitalisti. Hän asuu Falunissa ja edustaa IK Hakarpspojkarna -nimistä ruotsalaista suunnistusseuraa.
Andersson pitää päämatkanaan keskimatkaa, jolla sijoittuikin neljänneksi heti ensimmäisissään MM-kisoissa Japanissa 2005. Muut hänen aikuisten arvokisasaavutukset ovat tulleet viesteistä; MM-hopeaa Ukrainassa 2006 sekä vakuuttava ankkuriosuus EM-kisoissa Virossa 2006, jossa hän löi muun muassa ranskalaisen lajin moninkertaisen maailmanmestarin Thierry Gueorgioun voitonjuhliin päättyneessä viestissä. Hänen uraansa ovat viime vuosina varjostaneet lukuisat loukkaantumiset.
Nuorten sarjassa kilpaillessaan hän voitti kaksi MM-mitalia viestistä; hopeaa Tšekissä 2000 ja pronssia Unkarissa 2001.
Arvokisasijoitukset > MM-kilpailut

2005 neljäs keskimatkalla
2006 10. sprintissä
2007 viides keskimatkalla ja hopeaa viestissä
Arvokisasijoitukset > EM-kilpailut

2006 24. sprintissä, 7. keskimatkalla ja kultaa viestissä
2008 25. keskimatkalla
Arvokisasijoitukset > Avoimet PM-kilpailut

2005 19. sprintissä, 9. keskimatkalla ja pronssia viestissä
2007 32. sprintissä, hopeaa keskimatkalla, hopeaa pitkällä matkalla ja 8. viestissä
Arvokisasijoitukset > Nuorten MM-kilpailut

2000 10. keskimatkalla, 11. pitkällä matkalla ja hopeaa viestissä
2001 8. sprintissä, 15. keskimatkalla ja pronssia viestissä
Arvokisasijoitukset > Maailmancup

2005 31. kokonaispisteissä
2006 12. kokonaispisteissä
2007 50. kokonaispisteissä
2008 104. kokonaispisteissä
Eddie Murphy Delirious

| Eddie Murphy Delirious |
| --- | --- |

Ohjaaja:  Bruce Gowers
Käsikirjoittaja:  Eddie Murphy
Tuottaja:   Richard Tienken  Robert D. Wachs  Eddie Murphy 
Valmistustiedot
Valmistusmaa:  Yhdysvallat
Tuotantoyhtiö:  HBO
Levittäjä:  HBO Netflix
Ensi-ilta:  1983
Kesto:  69 min
Alkuperäiskieli:  englanti
Seuraaja:  Eddie Murphy lavalla
Aiheesta muualla
IMDb 
AllMovie
Infobox OKNimi-testi OK: 
Eddie Murphy Delirious on vuonna 1983 Washingtonissa Constitution Hallissa kuvattu, Bruce Gowersin ohjaama televisioelokuva, joka dokumentoi Eddie Murphyn stand up -esitystä. Suosion myötä Eddie Murphy Delirious sai vuonna 1987 jatko-osan Eddie Murphy lavalla.
Aiheesta muualla

Eddie Murphy Delirious Internet Movie Databasessa (englanniksi)
Eddie Murphy Delirious AllMoviessa. (englanniksi)
Donskoi (täsmennyssivu)

Donskoi voi tarkoittaa seuraavia asioita:
Donskoi, kaupunki Tulan alueella Venäjällä
Dmitri Donskoi (1350–1389), Moskovan ruhtinaskunnan suuriruhtinas
Joonas Donskoi (s. 1992), suomalainen jääkiekkoilija
Mark Donskoi (1901–1981), neuvostoliittolainen elokuvaohjaaja ja käsikirjoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Donskoi”, voi hakea sivunnimihaulla, laajalla sivunnimihaulla tai tekstihaulla.
Dynea

| Dynea Oy |
| --- | --- |

Yritysmuoto:  osakeyhtiö
Perustettu:  2000
Lakkautettu:  2014
Toimitusjohtaja:  Hans Pettersson
Kotipaikka:   Helsinki
Toiminta-alue:  Eurooppa
Toimiala:  kemianteollisuus
Tuotteet:  hartsit
Liikevaihto:  527 milj. € (2009)
Henkilöstö:  2 100, Suomessa 150 (2009)
Tytäryhtiöt:  Dynea Chemicals Oy Dynea North AS Prefere Resins Company
Omistaja:  Industri Kapital
Kotisivu:  dynea.com
Infobox OKVirheellinen NIMI-arvo: 
Dynea Oy oli Suomessa pääkonttoriaan pitävä, ruotsalaisen IK Investment Partnersin omistama liimahartsien valmistaja. Dynean päätuotteen fenolihartsien suurin asiakastoimiala oli mekaaninen puunjalostusteollisuus, kuten lastulevyn ja vanerin valmistajat. Dynea myi vähitellen pois kaikki liiketoimintansa, viimeksi seitsemän fenolihartsitehdasta ja niistä muodostuneen Prefere Resins -yhtiön saksalaiselle pääomasijoittajalle ja toimivalle johdolle tammikuussa 2014.
Historiaa

Dynea muodostui vuonna 2000, kun suomalainen Nordkemi (aiemmin Neste Chemicals) ja norjalainen Dyno yhdistyivät Industri Kapitalin tullessa omistajaksi. Nesteen hartsiliiketoiminta juonsi juurensa vuonna 1961 perustettuun liimayritys Priha Oy:öön, jonka Neste osti 1970-luvulla. Industri Kapitalin aikeena oli ostaa myös valtionyhtiö Kemira ja rakentaa tältä pohjalta maailman johtaviin kuuluva kemianteollisuusyritys. Dynean alkuvaiheessa kokonaisuudesta myytiin pois muun muassa polyesterituotanto kansainvälinen Ashland-konsernille ja Porvoon PVC-tuotanto Finnplast Oy:lle, joka teki konkurssin 2007. Vuonna 2002 Dynea osti ruotsalaisen Perstorpin hartsiliiketoiminnan.
Vuonna 2006 Dynea myi Pohjois-Amerikan liiketoimintansa, joka käsitti 13 tuotantolaitosta sekä noin 700 työntekijää Kanadassa, Yhdysvalloissa ja Meksikossa. Vuosittainen myynti oli noin 450 miljoonaa euroa. Luopumisen syyksi sanottiin asemien vahvistaminen kehittyvillä markkinoilla, kuten Aasiassa. Syksyllä 2012 Dynea kuitenkin ilmoitti myyvänsä Aasian-liiketoimintansa japanilaiselle AICA Kogyolle. Myytyyn kokonaisuuteen kuului 18 tehdasta kahdeksassa maassa, 1200 työntekijää ja noin 220 miljoonan euron vuotuinen liikevaihto, mikä oli noin neljännes Dynean silloisesta liikevaihdosta. Kaupan takana ilmoitettiin olevan voimavarojen keskittäminen Euroopan liiketoimintojen ja erityisesti fenolihartsien valmistuksen kehittämiseen.
Loputkin liiketoiminnot, seitsemän fenolihartsitehdasta, myytiin alkuvuonna 2014.
Toimipaikat

Dynealla oli suurimmillaan 37 tuotantolaitosta 22 maassa Euroopassa, Etelä-Amerikassa ja Aasiassa. Suomessa Dynealla oli tehtaat Haminassa ja Joroisilla sekä pääkonttori Helsingissä.
Dynean liikevaihto oli vuonna 2004 noin miljardi euroa, vuonna 2012 noin 760 miljoonaa ja vuonna 2013 enää 373 miljoonaa euroa. Henkilöstömäärä vuonna 2012 oli 1 825 ja vuonna 2013 enää 307.
Eino Pinomaa

| Eino Pinomaa> Henkilötiedot |
| --- | --- |
Koko nimi:  Eino Johannes Pinomaa
Syntynyt: 5. elokuuta 1929 Hämeenlinna
Kuollut: 19. syyskuuta 2020 (91 vuotta) Helsinki
Arvonimi: rovasti (1984)
Vanhemmat:  Lennart Pinomaa Martta Cleve
Puoliso:  Aili Iida Anna-Liisa Laaksi (1959)
Muut tiedot
Koulutus:  Teologian kandidaatti (1952)
Tutkinnot:  Helsingin yliopisto
Uskonto:  kristinusko
Eino Johannes Pinomaa (vuoteen 1935 Gulin, 5. elokuuta 1929 Hämeenlinna – 19. syyskuuta 2020 Helsinki) oli suomalainen kirkkoherra, rovasti ja Suomen Kristillisen Liiton poliitikko. Pinomaa muistetaan SKL:n ensimmäisenä puoluesihteerinä. Pappisurallaan Pinomaa työskenteli Meilahden seurakunnassa apulaisena vuosina 1976–1983, kappalaisena 1983–1987 ja kirkkoherrrana vuosina 1987–1993 jolloin hän jäi eläkkeelle. Ennen Meilahtea Pinomaa työskenteli Suomen Kristillisen Liiton puoluesihteerinä 1975–1978, Vartiokylän seurakunnan pappina 1964–1974, Vanhankirkon seurakunnassa 1963–1964, opettajana 1959–1963, SKY:n ylioppilaspastorina 1957–1958 sekä Oriveden seurakunnassa saarnaajana 1955–1957.
Pinomaa valmistui ylioppilaaksi Käpylän yhteisklukiosta 1947. Hän suoritti teologian kandidaatin tutkinnon Helsingin yliopistossa 1952 ja hänet vihittiin papiksi 1953. Hän jäi eläkkeelle kirkkoherran virasta 1993.
Luottamustehtävissä Pinomaa työskenteli järjestömuotoisen SKL:n pääsihteerinä 1965–1974 sekä Kristillisen radio- ja televisioliiton puheenjohtajana vuodesta 1983. Pinomaa toimi Kristityn Vastuu-lehden päätoimittajna vuosina 1970–1971 sekä Aaltopituus-lehden päätoimittajana vuodesta 1983. Pinomaalle myönnettiin rovastin arvonimi 1984.
Dipper XL-patukka

Dipper XL-patukka on espanjalaisen Vidal Golosinasin valmistama toffeepatukka, joka värjää kielen. Suomessa Dipper XL-patukoista on saatavilla kolme eri makua: mansikka, omena ja vadelma. Joissain maissa Dipper XL-patukoita myydään myös kolan ja vesimelonin makuisena.
Historia

Makeisia valmistava yritys Vidal Golosinas perustettiin Espanjassa vuonna 1963 . Dipper toffeekarkkien tuotanto alkoi vuonna 1989. Vuonna 2017 Vidal Golosinas lanseerasi kielen värjäävät Dipper XL-patukat.
Keväällä 2020 Dipper XL-patukat nousivat suosioon erityisesti lasten ja nuorten keskuudessa. Karkeista tuli hitti TikTokissa julkaistujen videoiden ansioista  . TikTok-videoissa esiintyvät henkilöt testaavat ja arvostelevat eri Dipper XL- patukoiden makuja, ja näyttävät värjäytyneen kielensä. Videoita julkaistiin muun muassa hashtagilla “#dippercheck” .
Pakkaus

Dipper XL-patukoita myydään 10,5 gramman yksittäispakkauksissa, sekä sadan yksittäiskappaleen laatikoissa .
Terveyshaitat

Huoli Dipper XL-patukoiden mahdollisista terveyshaitoista heräsi keväällä 2020, kun useat ihmiset jakoivat sosiaalisen median alustoille päivityksiä, joiden mukaan heidän lapsensa olivat saaneet erilaisia oireita syötyään Dipper XL-patukoita. Karkkien kerrottiin aiheuttaneen ihottumaa, pahoinvointisuutta, oksentelua ja päänsärkyä.  Aiheesta kirjoitti muun muassa Noora Shingler blogissaan Kemikaalicocktail . Epäilys Dipper XL-patukoiden turvallisuudesta kohdistui erityisesti vadelman makuisten patukoiden sisältämään siniseen E133 väriaineeseen, joka oli aiemmin kielletty Pohjoismaissa .
Ruokaviraston tutkimus

Kemikaalicocktail-blogikirjoituksen jälkeen Ruokavirasto alkoi saamaan valituksia Dipper XL-patukoiden aiheuttamista oireista . 27. toukokuuta 2020 Ruokavirasto julkaisi tiedotteen, jossa kerrottiin Ruokaviraston selvittävän Dipper XL-patukoista tehtyjä ilmoituksia. Tiedotteessa myös pyydettiin maahantuojia ja vähittäismyyjiä lopettamaan Dipper XL-patukoiden myynti toistaiseksi, sekä kehotettiin kuluttajia välttämään tuotteen syömistä.
10. kesäkuuta 2020 Ruokavirasto tiedotti Dipper XL-patukoiden tutkimusten tuloksista. Karkeista tutkittiin niiden väriaine E133 pitoisuus, sekä raskasmetallien, maidon, laktoosin, gluteenin, soijan ja bakteerien esiintymistä . Ruokaviraston tutkimusten mukaan Dipper XL-patukat eivät sisällä mitään määräysten vastaisia ainesosia, eikä selittävää tekijää kuluttajien kokemille oireille löydetty. Tiedotteessa Ruokavirasto myös perui aiemman kehotuksensa patukoiden myynnin rajoittamisesta.
Ainesosat

glukoosisiirappi
sokeri
hapot: sitruunahappo
maltodekstriini
palmurasva
sakeuttamisaineet: arabikumi
kosteudensäilyttäjä: glyseroli
emulgointiaine: auringonkukkalesitiini
aromit
väriaineet: E133
Emi Kawabata

Emi Kawabata (jap. 川端 絵美, s. 13. helmikuuta 1970 Sapporo) on japanilainen alppihiihtäjä.
Kawabata sijoittui Vailissa MM-kilpailuissa 1989 syöksylaskussa viidenneksi. Olympialaisiin Kawabata osallistui kolme kertaa vuosina 1988, 1992 ja 1994. Paras sijoitus tuli Albertvillen syöksylaskusta, kun Kawabata laski 11:nneksi.
Alppihiihdon maailmancupissa Kawabata kilpaili ensimmäisen kerran Furanon supersuurpujottelussa helmikuussa 1991. Parhaimmillaan hän sijoittui kolmanneksi St. Antonin syöksylaskussa joulukuussa 1993.
Emi Hasegawa

Emi Hasegawa (s. 8. toukokuuta 1986) on japanilainen alppihiihtäjä, joka edustaa Sunmilion Ski Clubia.
Alppihiihdon maailmancupissa Hasegawa kilpaili ensimmäisen kerran Levin pujottelussa marraskuussa 2008. Ensimmäiset maailmancupin pisteensä hän saavutti tammikuussa 2013 oltuaan 23:s Zagrebin pujottelussa. Toistamiseen hän saavutti saman sijoituksen Åren suurpujottelussa joulukuussa 2014. Kolmannen kerran hän saavutti saman sijoituksen Aspenin suurpujottelussa marraskuussa 2015. Joulukuussa 2015 hän ylsi toistaiseksi uransa parhaaseen sijoitukseen oltuaan 22:s Lienzin suurpujottelussa. Toistamiseen hän saavutti saman sijoituksen Santa Caterinan pujottelussa tammikuussa 2016. Schladmingin MM-kilpailuissa 2013 Hasegawa sijoittui suurpujottelussa 19:nneksi.
Emic

Emic ja etic ovat yhteiskunta- ja käyttäytymistieteissä, varsinkin kulttuurien tutkimuksessa kaksi erilaista tapaa jäsentää tietoa ihmisten käyttäytymisestä. Emic-taso tarkoittaa käyttäytymisen kuvaamista termein, jotka ovat henkilön itsensä (tiedostaen tai tiedostamatta) ymmärtämiä. Etic-taso tarkoittaa käyttäytymisen kuvausta termein, jotka ulkopuolinen havainnoja ymmärtää. Emic-tasoa käytetään tutkittaessa kulttuuria paikallisesti, etic-tasoa tutkittaessa kulttuuria yleensä ja vertailtaessa eri kulttuureita.
Etic-taso on tutkijan luoma abstraktio emic-tasosta, jossa kulttuurin käsitteet on käännetty etic-kielelle. Etic-tason käsitteet on johdettu tietyn kulttuurin emic-käsitteistä.
Lingvisti Kenneth Pike on johtanut emic- ja etic-termit termeistä phonemic ja phonetic (foneeminen ja foneettinen).
Emidio Cipollone

Emidio Cipollone (s. 26. tammikuuta 1960) on italialainen roomalaiskatolinen arkkipiispa. Hänet vihittiin papiksi Avezzanon hiippakuntaan 18. elokuuta 1984 ja nimitettiin Lanciano-Ortonan arkkihiippakunnan arkkipiispaksi 11. lokakuuta 2010. Piispaksi vihkiminen seurasi 18. joulukuuta. Pääkonsekraattorina toimi Carlo Ghidelli, jota avustivat Pietro Santoro ja Bruno Forte.
Emi Nakajima

| 0 | 1 | 2 |
| --- | --- | --- |

Henkilötiedot
Koko nimi: Emi Nakajima
Syntymäaika: 27. syyskuuta 1990 (ikä 34)
Syntymäpaikka: Yasu, Japani
Kansalaisuus: Japani
Pelipaikka: Keskikenttäpelaaja
Pituus: 158 cm
Seura
Seura: INAC Kobe Leonessa
Pelinumero: 7
Seurat
| Vuodet | Seura | O (M) |
| 2009– | INAC Kobe Leonessa | 168 (30) |
Maajoukkue
| 2011– | Japani | 74 (14) |
 Seurajoukkueuran tilastot kattavat vain kansalliset sarjat.
Emi Nakajima (jap. 中島 依美, Nakajima Emi, s. 27. syyskuuta 1990 Yasu) on japanilainen jalkapalloilija. Hänen pelipaikkansa on keskikenttäpelaaja. Nakajima edustaa seuratasolla INAC Kobe Leonessaa. Hän pelasi Japanin nuorten maajoukkueissa alle 20-vuotiaiden MM-kilpailuissa 2010.Aikuisten maajoukkueessa hän debytoi toukokuussa 2011. Hän voitti Aasian-mestaruuden vuoden 2014 ja vuoden 2018 kilpailuissa. Vuoden 2019 MM-kilpailujen päättyessä Nakajima on pelannut maajoukkueessa 74 ottelua ja tehnyt niissä 14 maalia. MM-kilpailuissa 2019 hän pelasi avauskokoonpanossa Japanin kaikissa neljässä ottelussa.
Ei kenenkään maa

Ei kenenkään maa viittaa muun muassa seuraaviin:
Ei-kenenkään-maa, alue johon kenelläkään ei ole omistusoikeutta
Ei kenenkään maa, elokuva vuodelta 2001
Ei kenenkään maa, lyhytelokuva vuodelta 2009
Ei kenenkään maa, vuonna 2013 ilmestynyt Radiopuhelimet-yhtyeen albumi
”Ei kenenkään maa”, danceyhtye Movetronin kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ei kenenkään maa”, voi hakea sivunnimihaulla, laajalla sivunnimihaulla tai tekstihaulla.
Donkey Kong Land

| Donkey Kong Land |
| --- | --- |

Kehittäjä:  Rareware
Julkaisija:  Nintendo
Säveltäjä:  David Wise
Pelisarja:  Donkey Kong ja Donkey Kong Land
Julkaistu:  1995
Lajityyppi:  Tasohyppely
Pelimuoto:  Yksinpeli
Ikäluokitus:  USK 0 
Alusta:  Game Boy
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Donkey Kong Land (tunnetaan Japanissa mimellä Super Donkey Kong GB) on Rarewaren vuonna 1995 kehittämä peli Game Boylle. Peli on jatkoa SNES:lle kehitetylle Donkey Kong Countrylle. Vaikkakin peli on melkein suoraa jatkoa DKC:lle, niin ominaisuuksia jouduttiin karsimaan. Kenttiä oli vähemmän ja useita pelin mekaniikkoja muutettiin Game Boylle paremmin sopiviksi. Lisäksi vain yksi hahmo näkyi kerrallaan ruudulla ja toista tarvittaessa se teleporttasi peliin. Tämä johtui näytön pienuudesta.
Aiheesta muualla

Donkey Kong Land MobyGamesissa (englanniksi)
-pelisarja
| --- | --- |
Kolikkopelit: Donkey Kong | Donkey Kong JR. | Donkey Kong 3 | Donkey Kong Jungle Fever
Kotikonsolipelit: DK Country | DK Country 2 | DK Country 3 | Donkey Kong 64 | DK Country Returns | DK Country: Tropical Freeze
Käsikonsolipelit: Donkey Kong Land | Donkey Kong Land 2 | Donkey Kong Land III | Donkey Kong
Pulmapelit: Mario vs. Donkey Kong | Mario vs. Donkey Kong 2: March of the Minis
Rytmipelit: Donkey Konga | Donkey Kong Jungle Beat | Donkey Konga 2 | Donkey Konga 3
Ajopelit: Diddy Kong Racing | Diddy Kong Racing DS | Donkey Kong Racing | Donkey Kong Jet Race
Oppimispelit: DK Jr. Math
Muut: DK: King of Swing | DK Jungle Climber